Yog‘ingarchilik hamda havo haroratining o‘zgarishi sababli respublikaning tog‘li hududlarida qor ko‘chishi mumkin. «O‘zgidromet» agentligi 16-22 fevral kunlari O‘zbekistonning bir qator viloyatlarida qor ko‘chish xavfidan ogohlantirdi. Ma’lum qilinishicha, ushbu kunlarda kutilayotgan yog‘ingarchilik hamda havo haroratining o‘zgarishlari sababli respublikaning tog‘li hududlarida qor ko‘chish xavfi bor. 16-22 fevral kunlari qor ko‘chish xavfi mavjud bo‘lgan tog‘li hududlar: Qashqadaryo viloyati: Dehqonobod, Kitob, Qamashi, Shahrisabz tumanlarida;   Surxondaryo viloyati: Boysun, Qumqo‘rg‘on, Sariosiyo, Uzun tumanlarida;   Samarqand viloyati: Nurobod, Qo‘shrabot, Samarqand, Urgut tumanlarida;   Jizzax viloyati: Baxmal, Zomin tumanlarida;   Toshkent viloyati: Bo‘stonliq, Parkent, Ohangaron tumanlari (Chotqol tizmasi tog‘lari);   Namangan viloyati: Pop tumanida qor ko‘chish xavfi e’lon qilinadi.